דביר שרייבר

דביר שרייבר (נולד בח' באייר תשל"ג - 10 במאי 1973) הוא מחזאי, במאי יוצר תיאטרון ובעל טור ישראלי.

ביוגרפיה
נולד וגדל בנתניה. למד בישיבת בני עקיבא בנתניה ולאחר מכן בישיבת ההסדר במעלות. שירת בצבא כלוחם בחיל התותחנים. נשוי לסיגלית ואב לחמישה. החל משנת 1998 מתגורר בבית שמש.

בתחום התיאטרון

בין השנים 1997–2000 למד משחק ותיאטרון בבית הספר לתקשורת מעלה. ראש המגמה היה שולי רנד.

בשנת 2000 היה בין מקימי תיאטרון תאיר שפעל עד שנת 2012. במסגרת התיאטרון שיחק בהצגות רבות, ביניהן: בדרך למעלה, מחכים לכבודו, טופל'ה טוטוריטו, יודפת ועוד. כתב וביים מספר הצגות לתיאטרון תאיר, ביניהן: חבר מרחוב אחר, בעקבות המנורה האבודה, היתקלות ועוד.

בהפקה עצמאית כתב וביים את המחזמר "אביהם של ישראל" על הרב מרדכי אליהו.

כתב מספר הצגות לתיאטרון אספקלריא, ביניהן: סוף הדרך, ארבעה אבות, מעורבות, יוצא מן הכלל ועוד. כמו כן כתב מחזות נוספים לתיאטראות קטנים (פרינג').

בשנת 2012 הקים עם ישי מאיר ואייל ניידורף את תיאטרון מפתח הלב, המתמחה בהצגות ילדים.

ב-2017 העלה יחד עם ד"ר עליזה בלוך (כיום ראש עיריית בית שמש) את המופע "לבנות את הגשר הזה" על פי ספר באותו שם שבלוך כתבה על חוויותיה כמנהלת בית הספר ברנקו וייס בית שמש.

בתחום העיתונות
החל את דרכו העיתונאית ככתב נוער בביטאון בני עקיבא "זרעים", בעריכתו ובהדרכתו של אורי אורבך. כתב גם כמה כתבות בעיתון "נקודה".

בין השנים 1997 ל-2001 עבד ככתב חדשות במקומון "תמורה" בבית שמש. בשנת 2001 החל לעבוד ככתב מגזין וכעורך חדשות במקור ראשון.
 
מ-2002 ועד 2018 כתב בעיתון "נשים" טור הומוריסטי קבוע שעסק בזוגיות ומשפחה. 

בין השנים 2008 ל-2012 כתב לסירוגין גם טור במוסף דיוקן.

בשנת 2016 החל לכתוב טור במוסף אתנחתא של בשבע, שהחליף את הטור הוותיק של אבי סגל שפרש. בשנת 2020 הפסיק למשך כשנה וחצי, ולאחר מכן חזר לכתוב.

החל משנת 2019 מכהן כמנהל תחום תוכן וקריאייטיב במשרד הפרסום "פאסי.קראוס".

קישורים חיצוניים

 טוריו בעיתון בשבע, הובא באתר ערוץ 7.

 מקצת מטוריו במוסף דיוקן ובמגזין נשים מבית מקור ראשון, הובא באתר מחלקה ראשונה

 גבר מחפש עצמאות: דביר שרייבר בטור אישי, טור של דביר שרייבר מהמגזין נשים. הובא באתר Mako

 ראיון בכיפתרבות עם דביר שרייבר,  אתר כיפה

 מהירחון לשבועון - יש מחליף לאבי סגל, באתר ערוץ 7.

 מי יחליף את אבי סגל בעיתון 'בשבע'?, באתר כיפה

הערות שוליים

שחקני תיאטרון ישראלים
בוגרי מעלה - בית הספר לקולנוע ולטלוויזיה
מחזאים ישראלים
במאי תיאטרון ישראלים
סגל בשבע
סגל מקור ראשון
עיתונאים כותבי עברית
בעלי טור ישראלים
בית שמש: אישים
בוגרי בני עקיבא
בוגרי ישיבת בני עקיבא נתניה
בוגרי ישיבת מעלות
ישראלים שנולדו ב-1973